26.ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 16524/Φ.015.5/197  της 26 Οκτ./14 Νοεμ. 1978 (ΦΕΚ Β΄ 1002)  Περί καθορισμού της διαδικασίας υποβολής προτάσεων δια την προαγωγήν Χωροφυλάκων, Αστυφυλάκων, και Πυροσβεστών. Έχοντες υπ’ όψει τας διατάξεις του άρθρου 22 παραγρ. 2 Ν.Δ. 974/1971 «περί ιεραρχίας, προαγωγών, απολύσεων, και μεταθέσεων των κατωτέρων οργάνων των Σωμάτων Χωροφυλακής, Αστυνομίας Πόλεων και Πυροσβεστικού και μεταθέσεων Ανθυπασπιστών, Ανθυπαστυνόμων και Πυρονόμων» ως ετροποποιήθησαν δια του άρθρου 3 του Ν. 772/1978, αποφασίζομεν:  Άρθρον 1 Οι κατά τας διατάξεις του άρθρου 22 του Ν.Δ. 974/71, ως αντικατεστάθησαν δια του άρθρου 3 του Ν. 772/1978, προαγωγαί των Χωροφυλάκων Αστυφυλάκων και Πυροσβεστών εις τους βαθμούς του Υπενωμοτάρχου Υπαρχιφύλακος και Υπαρχιπυροσβέστου ενεργούνται κατά την ακόλουθον διαδικασίαν: α)Κατά μήνα Νοέμβριον, εκάστου έτους ο οικείος Αρχηγός καταρτίζει πίνακα των συμπληρούντων 18 ετών υπηρεσίαν εις το σώμα Χωροφυλάκων, Αστυφυλάκων, και Πυροσβεστών μέχρι τέλους του έτους καθ’ ο ενεργούνται αι κρίσεις κατά την σειράν αρχαιότητος αυτών. β)Ο πίναξ ούτος, μετά των εκθέσεων ικανότητος και υπηρεσιακής αποδόσεως των εν αυτώ αναγραφομένων παραπέμπεται εις το κατά το άρθρον 28 του Ν.Δ. 974/71 Συμβούλιον το οποίον συνερχόμενον εντός του κατά το άρθρον 29 του Ν.Δ. τούτου οριζομένου χρόνου καταρτίζει πίνακας προακτέων και μη προακτέων, κυρουμένους υποχρεωτικώς υπό του οικείου Αρχηγού εντός 10ημέρου από της καταρτίσεώς των.  Η ισχύς  των πινάκων προακτέων άρχεται από της κυρώσεώς των διαρκεί δε μέχρι της προτεραίας της κυρώσεως του πίνακος πρακτέων του επομένου έτους. Διαγραφή εκ του πίνακος προακτέων επιτρέπεται μόνον δια  Κατώτερα ΄Οργανα Σωμάτων Ασφαλείας 4.Α.ζ.25-29   702 βαρύ πειθαρχικόν παράπτωμα τελεσθέν μετά την κατάρτισίν του και προ της προαγωγής, περί ταύτης δε αποφασίζει το αυτό Συμβούλιον συγκαλούμενον οποτεδήποτε. Η διαγραφή ενεργείται δι’ αποφάσεως του οικείου Αρχηγού. Άρθρον 2 Η υπ’ αριθ. 13.956 Φ.015.5 από 11.11.1974 απόφασις ημών (ΦΕΚ τ. Β΄) 435/1974) «περί της διαδικασίας υποβολής προτάσεων δια την προαγωγήν Χωροφυλάκων, αστυφυλάκων και πυροσβεστών» καταργείται.   